Коми Республикаса Веськöдлан котыр да «Неватас» «Санкт-Петербургса коми землячество» öтйöза дiнму организация кырымалiсны ёртасьöм йылысь артмöдчöм

Санкт-Петербургын документ улын кырымасисны Коми Республикаса Юралысь Вячеслав Гайзер да «Неватасöн» Веськöдлысь Александр Терюков.

«Меным зэв любö, мый «Неватаскöд» ёртасьöм йылысь артмöдчöм лоö кырымалöма миян Коми Республикалы гöгрöс пас тыран воö да медводз – чолöмала Тiянöс да Тiян пыр миян став землякöс тайö тöдчана лоöмторнас. Коми Республика да Санкт-Петербург важöнсянь нин ёртасьöны, и тайö йитöдъясыс медсясö ёнмöны землячестволöн бур удж вöсна», – шуис Вячеслав Гайзер артмöдчöмсö кырымалiгöн.

«Документлöн медшöр мог – паськöдны öнiя да лöсьöдны выль социальнöй да экономическöй йитöдъяс да став сикас тувизь серти бурджыка сöвмöдны удж. Татчö пырö наука, йöзлысь дзоньвидзалун видзöм, культура да том йöз политика», – тöдчöдiс В.Гайзер.

\*\*\*2011 вося косму тöлысь 22 лунö вöлi кырымалöма Коми Республикаса Веськöдлан котыр да «Коми Землячество» öтйöза дiнму организация (Москва кар) костын социально-экономическöй да культура юкöнын ёртасьöм йылысь артмöдчöм. Документсö кырымалiсны Коми Республикаса Юралысь Вячеслав Гайзер да «Коми Землячество» РОО Правлениеса веськöдлысь Николай Рулев.